Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat sokeri (AKT-EU/2131/97/lopull.)



Virallinen lehti nro C 308 , 09/10/1997 s. 0056 - 0057



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat sokeri (AKT-EU/2131/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, ottaa huomioon sokerista Luxemburgissa 23. 27. syyskuuta 1996 pidetyssä 23. täysistunnossa antamansa päätöslauselman, ottaa huomioon Brysselissä 13. 15. marraskuuta 1996 pidetyssä AKT-EU-neuvoston 64. täysistunnossa samasta aiheesta annetun päätöslauselman, A. korostaa Euroopan unioniin pöytäkirjan ja sokerista tehdyn erityisen suosituimmuusopimuksen puitteissa harjoitettavan sokerin viennin tärkeyttä AKT-valtioille sekä sokeriteollisuuden panosta sosiaalis-taloudelliselle kehitykselle, demokratian vahvistamiselle, julkisen hallinnon hyvälle hallintatavalle ja poliittiselle vakaudelle, B. vakuuttaa uudelleen AKT-maiden sitoumusta ja kykyä täyttää Euroopan unionin raakaruokosokerin tarve edellä mainittujen sopimusten määräysten ja ehtojen mukaisesti, C. palauttaa mieliin ne molemminpuoliset edut, joita sopimuspuolet voivat saada näistä kaupallisista suosituimmuussopimuksista, D. ottaa huomioon, että allekirjoittajavaltiot ovat aloittaneet tuotannon järkiperäistämisen ja panneet täytäntöön investointiohjelmia, joilla tähdätään kannattavuuden ja kilpailukyvyn kasvuun alalla ja maksimoimaan sokerista saatavien tuotteiden käyttö ympäristömääräyksiä noudattaen, E. on huolestunut siitä, että Euroopan unionin harjoittama rajoittava hintapolitiikka ei ole suosinut AKT:n sokerintuottajamaiden sosiaalis-taloudellista kehitystä, F. on myös huolestunut siitä, että Euroopan unioni ei ole vielä tähän mennessä sitoutunut osaltaan lievittämään maa- ja merikuljetusten kalleuden sekä Euroopan satamien riittämättömiin purkulaitteisiin liittyvien ongelmien aiheuttamia kustannuksia, G. pelkää, että merentakaisista maista ja merentakaisilta alueilta tulevan sokerin vienti uhkaa sokerisektorin herkkää tasapainoa ja Euroopan unionin sitoutumista Maailman kauppajärjestöön, H. myöntää, että tätä kysymystä on tarkasteltava erillään muista AKT-tuotteista, joiden tuontiin sovelletaan samaa menettelyä; 1. Kehottaa Euroopan unionia: i) tunnustamaan sokeriteollisuuden merkityksen kyseisten AKT-valtioiden talouksille ja sen panoksen niiden sosiaalis-taloudellisessa kehityksessä ii) varmistamaan, että AKT-sokerista tarjotussa hinnassa otetaan asianmukaisesti huomioon sosiaalis-taloudelliset tekijät, mukaan lukien rationalisointiponnistelut, joita korostetaan taloudellisista tekijöistä laaditussa vuosimuistiossa iii) myöntämään, että AKT-maat ovat osoittaneet kykynsä täyttää Euroopan unionin raakaruokosokerin tarpeen pöytäkirjan ja sokerista tehdyn erityisen suosituimmuussopimuksen mukaisesti sekä tästä sopimuksesta molemmille osapuolille koituvat edut iv) hyväksymään tarvittavat toimenpiteet AKT-valtioiden tukemiseksi, jotta ne selviäisivät korkeista kuljetuskustannuksista ja Euroopan satamien riittämättömistä purkulaitteista aiheutuvista kustannuksista, kuten vuonna 1992 sokerin kuljetuskustannuksista tehdyn tutkimuksen loppupäätelmissä korostetaan v) valvomaan sellaisten korjaavien toimenpiteiden hyväksymistä, joilla pyritään torjumaan merentakaisissa maissa ja merentakaisilla alueilla tuotetun sokerin vientiä Euroopan unioniin, ilman että se vaikuttaa AKT-maiden ja merentakaisten maiden ja alueiden muita tuotteita koskevaan kauppaan; 2. Kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle sekä Lomén yleissopimuksen allekirjoittajavaltioille.